Datasets:
MrBinit
/
Nepali-Language-Text

Dataset card Data Studio Files
xet
Community
1
text
stringlengths
2
914
परराष्ट्रमन्त्री आरजु राणा देउवाले बंगलादेशलाई बिजुली निर्यात हुनु ऐतिहासिक कोशेढुंगा भएको बताएकी छिन् । परराष्ट्रमन्त्री राणाले सामाजिक सञ्जालमा पोस्ट गर्दै नेपालको विद्युत् व्यापारको इतिहासमा भारतपछिको अर्को देश विद्युत् निर्यात गरिएको यो नै पहिलो पटक भएको समेत बताएकी छिन् ।
मध्य भोटेकोसीको सुरुङ परीक्षण अन्तिम चरणमा
ऋषिराम पौड्याल
सिन्धुपाल्चोकमा निर्माण भइरहेको चिलिमे जलविद्युत् कम्पनी मुख्य प्रवर्द्धक रहेको १०२ मेगावाटको मध्य भोटेकोसी जलविद्युत् आयोजनाको ७ किमि सुरुङ परीक्षणको काम अन्तिम चरणमा पुगेको छ । आयोजनाका अनुसार सुरुङ पानी भरेर पावरहाउसमा इलेक्ट्रोमेकानिकल परीक्षणको तयारी गरिएको छ ।
हेटौंडा सिमेन्ट उद्योगबाट उत्पादन हुन अझै डेढ महिना लाग्ने
रासस
हेटौंडा सिमेन्ट उद्योगमा बिग्रिएका विभिन्न उपकरणको मर्मतसम्भार गर्ने कामा नसकिएकाले सिमेन्ट उत्पादन गर्न अझै डेढ महिना लाग्ने भएको छ । मर्मतमा आन्तरिक पक्षबाट ढिलाइ हुँदा सिमेन्ट पुनः उत्पादन गर्न अझै डेढ महिना लाग्ने उद्योग व्यवस्थापन कार्यालयले जनाएको छ ।
भारतले भन्यो : भारत हुँदै नेपाल-बंगलादेश विद्युत् व्यापार ऐतिहासिक
कान्तिपुर संवाददाता
भारतले नेपाल-बंगलादेश विद्युत् व्यापारले ऊर्जा क्षेत्रमा क्षेत्रीय कनेक्टिभिटी बढाउने जनाएको छ । नेपालले शुक्रबारदेखि औपचारिक रूपमा बंगलादेशलाई बिजुली बेच्न सुरु गरेको छ ।
विद्युत् निर्यातबाट आर्थिक समृद्धिमा योगदान पुग्ने अध्यक्ष दाहालको विश्वास
कान्तिपुर संवाददाता
नेपाल कम्युनिष्ट पार्टी (माओवादी केन्द्र)का अध्यक्ष एवं पूर्वप्रधानमन्त्री पुष्पकमल दाहालले विद्युत् निर्यात बढ्दै जाँदा मुलुकको आर्थिक समृद्धिमा महत्वपूर्ण योगदान पुग्ने विश्वास व्यक्त गरेका छन् ।
नेपालबाट ४० मेगावाट बिजुली बंगलादेश निर्यात सुरु
कान्तिपुर संवाददाता
नेपालमा उत्पादित ४० मेगावाट विद्युत् बंगलादेशतर्फ निर्यात सुरु भएको छ । नेपालका ऊर्जा, जलस्रोत तथा सिंचाइ मन्त्री दीपक खड्का, भारतका विद्युत्मन्त्री मनोहर लाल र बंगलादेशका विद्युत्, ऊर्जा तथा खनिज मन्त्रालयका सल्लाहकार मोहमद फोजुल कबिर खानले भर्चुअल विधिमार्फत संयुक्त रूपमा स्विच अन गरी विद्युत् निर्यातको उद्घाटन गरेका हुन् ।
‘खाँचो लगानीमैत्री वातावरणको’
कान्तिपुर संवाददाता
खाडीदेखि अस्ट्रेलिया हुँदै क्यानडा पुगेर आफ्नो व्यवसायमा स्थापित नेपाली व्यवसायीले विदेशमा रहेका नेपाली र विदेशी लगानीकर्ताका लागि सरल एवं लगानीमैत्री वातावरण भए आफूहरू लगानी गर्न आतुर रहेको बताएका छन् ।
छुर्पीको अनिवार्य गुणस्तरसम्बन्धी मापदण्डको प्रस्ताव मन्त्रिपरिषद्‌मा पेस गरिने
रासस
छुर्पीको अनिवार्य गुणस्तरसम्बन्धी मापदण्ड मन्त्रिपरिषद्बाट स्वीकृतिका लागि प्रस्ताव लैजान कृषि तथा पशुपक्षी विकास मन्त्रालयमा पेस गर्ने निर्णय भएको छ ।
यस्तो छ शुक्रबारका लागि विदेशी मुद्राको विनिमय दर
रासस
नेपाल राष्ट्र बैंकले शुक्रबारका लागि विदेशी मुद्राको विनिमय दर निर्धारण गरेको छ । राष्ट्र बैंकका अनुसार आज अमेरिकी डलर एकको खरिददर एक सय ३४ रुपैयाँ ७४ पैसा र बिक्रीदर एक सय ३५ रुपैयाँ ३४ पैसा कायम भएको छ ।
आज बंगलादेश पठाइँदै बिजुली
कान्तिपुर संवाददाता
नेपालले शुक्रबारदेखि बंगलादेशमा बिजुली निर्यात गर्दै छ । गत असोज १७ मा भएको त्रिपक्षीय सम्झौताअनुसार नेपालले ४० मेगावाट बिजुली बंगलादेश पठाउन लागेको हो ।
कार्तिक २९, २०८१
३७ हिमाल आरोहण गर्न ७० देशबाट आठ सय ७० आरोही
रासस
शरद् ऋतु (अटम सिजन) मा हिमाल आरोहण गर्न नेपालसहित ७० देशका आठ सय ७० आरोहीले अनुमति लिएका छन् । पर्यटन विभागका अनुसार यो सिजनमा विभिन्न ३७ हिमाल आरोहणका लागि एक सय ११ आरोही समूहका दुई सय दुई महिला र छ सय ६८ पुरुष गरी कूल आठ सय ७० जनाले अनुमति लिएका हुन् ।
नेपालले शुक्रबारदेखि बंगलादेशलाई बिजुली बेच्ने
कान्तिपुर संवाददाता
नेपालले शुक्रबारदेखि बंगलादेशमा बिजुली निर्यात गर्ने भएको छ । गत असोज १७ मा भएको त्रिपक्षीय सम्झौता अनुसार नेपालले ४० मेगावाट बिजुली बंगलादेश पठाउने भएको हो ।
दुई दिनपछि १३.९५ अंकले बढ्यो नेप्से, साढे १० अर्ब कारोबार
कान्तिपुर संवाददाता
सेयर कारोबार मापक नेप्से परिसूचक बिहीबार १३.९५ अंकले बढेको छ । लगातार दुई दिन घटेको नेप्से आज शून्य दशमलव ५१ प्रतिशतले बढेको हो । नेप्से मंगलबार ११.२४ र बुधबार १४.१२ अंकले घटेको थियो ।
मंसिर १२ गतेभित्र डेडिकेटेड लाइनको बक्यौता तिर्न नेपाल विद्युत प्राधिकरणको आग्रह
कान्तिपुर संवाददाता
नेपाल विद्युत प्राधिकरणले डेडिकेटेड फिडर र ट्रकंलाइनबाट विद्युत् आपूर्ति लिएका उपभोक्तालाई आगामी मंसिर १२ गतेभित्र बक्यौता रकम बुझाउन आग्रह गरेको छ । प्राधिकरणले आज एक सूचना जारी गर्दै बक्यौता रकम बुझाउन बाँकी रहेका उद्योगलाई तोकेको समयभित्र बक्यौता रकम बुझाउन आग्रह गरेको हो ।
नागढुंगा–सिस्नेखोला सडक आजबाट आंशिक बन्द
कान्तिपुर संवाददाता
नागढुंगादेखि सिस्नेखोला सडकखण्ड आजबाट आंशिक रुपमा बन्द भएको छ । उक्त सडकखण्ड आगामी मंसिर ५ गतेसम्म आंशिक रुपमा बन्द हुने भएको छ ।
सुनको मूल्य तोलामा २२ सय रूपैयाँले घट्यो
कान्तिपुर संवाददाता
सुनको मूल्य प्रतितोला २२ सय रूपैयाँले घटेको छ । नेपाल सुनचाँदी व्यवसायी महासंघका अनुसार छापावाला सुनको मूल्य तोलामा २२ सय रूपैयाँले घटेको हो ।
सवा अर्ब ऋण लिए पनि किसानलाई भुक्तानी दिन डीडीसीको कन्जुस्याइँ
राजु चौधरी
किसानबाट लिएको दूधको बक्यौता तिर्न भन्दै दुग्ध विकास संस्थान (डीडीसी) ले अर्थ मन्त्रालयसँग १ अर्ब २५ करोड ऋण लिए पनि किसानलाई भुक्तानी गर्न सरकारले अझै पनि आनाकानी गरिरहेको छ । बक्यौता रकम एक अर्ब नाघेपछि डीडीसीले ०७८ यता चार पटक गरी सवा अर्ब रुपैयाँ ऋण लिइसकेको छ । गत भदौमा मात्रै अर्थसँग ६० करोड सहुलियत ऋण लिएको डीडीसीले किसानलाई ७ महिनादेखिकै पैसा तिरेको छैन ।
नाका जोड्ने सडकमा मुख्य तगारो, बजेट अभाव
विमल खतिवडा
नेपाली सेनाको जिम्मामा निर्माणाधीन नाका जोड्ने सडक आयोजनामा बजेटको समस्या भएको छ । उत्तर–दक्षिण जोड्ने सडकमा पर्याप्त बजेट नहुँदा कामले गति लिन सकेको छैन ।
नारायणगढ–बुटवल सडक विस्तारका ठेकेदारलाई चेतावनी पत्र
नवीन पौडेल
सडक विस्तार कार्यमा ढिलाइ गरेको र योजनाअनुसार काम नगरेको भन्दै सरकार र परामर्शदाता कम्पनीले नारायणगढ–बुटवल सडक खण्ड विस्तार आयोजनाको ठेकेदार कम्पनी चाइना स्टेट कर्पोरेसनलाई चेतावनी पत्र (नोटिस टु करेक्ट–एनटीसी) पठाएको छ । ठेकेदारलाई ठेक्का तोड्नुअघिको प्रक्रियाका रूपमा दिनुपर्ने अन्तिम चेतावनीस्वरूप एनटीसी जारी हुने गर्छ ।
बिजुलीको बिल तिर्न उद्योगीलाई १५ दिनको समय
कान्तिपुर संवाददाता
नेपाल विद्युत् प्राधिकरणका कार्यकारी निर्देशक कुलमान घिसिङले डेडिकेटेड र ट्रंकलाइन बक्यौता विवादमा १५ दिनभित्र उद्योगीहरूले बक्यौता नतिरे प्राधिकरणले फेरि पनि आफ्नै प्रक्रियाअनुसार बक्यौता असुल्ने बताएका छन् ।
राजनीतिक परिवर्तनले चाहेका विषय नीतिले समेट्न नसक्दा समृद्धिमा ढिलाइ
कान्तिपुर संवाददाता
राजनीतिक परिवर्तनले चाहेका विषय नीतिले समेट्न नसक्दा मुलुकको आर्थिक समृद्धिमा ढिलाइ भएको विज्ञहरूले औंल्याएका छन् । बेलाबेला भएका ठूला राजनीतिक परिवर्तनले चाहेअनुसार नीति बन्न र बनेको नीति पनि प्रभावकारी रूपमा कार्यान्वयन हुन नसक्दा मुलुकको आर्थिक समृद्धिमा ढिलाइ भएको उनीहरूको भनाइ छ ।
यस्तो छ आजको विदेशी मुद्राको विनिमय दर
कान्तिपुर संवाददाता
नेपाल राष्ट्र बैंकले बिहीबारका लागि विदेशी मुद्राको विनिमय दर निर्धारण गरेको छ । राष्ट्र बैंकका अनुसार आज अमेरिकी डलर एकको खरिददर एक सय ३४ रुपैयाँ ७१ पैसा र बिक्रीदर एक सय ३५ रुपैयाँ ३१ पैसा कायम भएको छ ।
धितोपत्र ब्रोकरको संख्या ९० पुग्यो
कान्तिपुर संवाददाता
धितोपत्रको दोस्रो बजारमा कारोबारका लागि अनुमति पाउने ब्रोकर कम्पनीको सङ्ख्या ९० पुगेको छ । गत आर्थिक वर्ष २०८०/८१ का लागि ८२ वटा दलाल कम्पनीले अनुमति पाएकामा हाल थप आठवटा कम्पनी थपिएका हुन् ।
कार्तिक २८, २०८१
नारायणगढ–बुटवल सडक विस्तारका ठेकेदारलाई चेतावनी पत्र
नवीन पौडेल
सडक विस्तार कार्यमा ढिलाइ गरेको र योजनाअनुसार काम नगरेको भन्दै सरकार र परामर्शदाता कम्पनीले नारायणगढ–बुटवल सडक खण्ड विस्तार आयोजनाको ठेकेदार कम्पनी चाइना स्टेट कर्पोरेसनलाई चेतावनी पत्र (नोटिस टु करेक्ट–एनटीसी) पठाएको छ ।
अन्तर्राष्ट्रिय हवाई टिकटको मूल्यवृद्धि भएकोमा ट्रेड युनियन कांग्रेसको आपत्ति
कान्तिपुर संवाददाता
अन्तर्राष्ट्रिय हवाई टिकटको मूल्यमा भारी वृद्धि भएकोप्रति नेपाल ट्रेड युनियन कांग्रेसले आपत्ति जनाएको छ ।
बाक्लो हुस्सु र तुवाँलोका कारण हवाई उडान प्रभावित
रासस
बाक्लो हुस्सु र तुवाँलोका कारण तराई क्षेत्रका विमानस्थलको उडान प्रभावित भएको छ । तुवाँलोले ‘भिजिबिलिटी’ कमजोर हुँदा सिमरा, भरतपुर, भैरहवा र सुर्खेत विमानस्थलको उडान प्रभावित भएको विमानस्थल कार्यालयले जनाएका छन् ।
लगातार दोस्रो दिन पनि घट्यो नेप्से
कान्तिपुर संवाददाता
सेयर कारोबार मापक नेप्से परिसूचक १४.१२ अंकले घटेको छ । मंगलबार ११.२४ अंकले घटेको नेप्से बुधबार पनि शून्य दशमलव ५१ प्रतिशतले घटेको हो ।
उद्योगीले १५ दिनभित्र बक्यौता नतिरे हामी फेरि आफ्नै प्रक्रियामा लाग्नेछौं : घिसिङ
कान्तिपुर संवाददाता
नेपाल विद्युत् प्राधिकरणका कार्यकारी निर्देशक कुलमान घिसिङले डेडिकेटेड र ट्रंकलाइन बक्याैता विवादमा अबकाे १५ दिनभित्र उद्याेगीहरुले बक्यौता नतिरे प्राधिकरण फेरि आफ्नै प्रक्रियामा लाग्ने बताएका छन् । प्राधिकरणमा आयोजित पत्रकार सम्मेलनमा घिसिङले यस्तो बताएका हुन् ।
मन्त्रिपरिषद्को निर्णयअनुसार काटिएको लाइन जोड्दै जान्छौँ : घिसिङ
कान्तिपुर संवाददाता
नेपाल विद्युत प्राधिकरणका कार्यकारी निर्देशक कुलमान घिसिङले कानुनअनुसार गरिएको कारबाही मन्त्रिपरिषद्, मन्त्रीस्तरीय र विद्युत नियमन आयोगको निर्णयअनुसार फुकुवा गरिँदै आएको बताएका छन् ।
कानुनभित्र रहेर धन आर्जन गर्दा पनि निजी क्षेत्र आलोचित हुनुपरेको छ : चौधरी
कान्तिपुर संवाददाता
सांसद एवं व्यवसायी विनोद चौधरीले राज्यको कानुनी दायराभित्र रहेर धन आर्जन गर्दा पनि निजी क्षेत्रले चर्को आलोचना खेप्नु परेको बताएका छन् । मुलुकमा कुल लगानीको ८० प्रतिशत र कुल रोजगारीको करिब ८५ प्रतिशत योगदान निजी क्षेत्रको रहेको बेला यो क्षेत्रलाई राज्यले सम्मान गर्नुपर्ने उनले बताएका छन् ।
संघीयतापछि ७५३ स्थानीय तहमै आर्थिक स्रोत पुग्नु सफल अभ्यास : सांसद एवं व्यवसायी चौधरी
कान्तिपुर संवाददाता
संघीयतापछि आर्थिक स्रोत सबै स्थानीय तहमा पुर्‍याउनु नै सफल प्रयास भएको सांसद एवं व्यवसायी विनोद चौधरीले बताएका छन् । अहिले यसरी सबै स्थानीय तहमा स्रोत पुर्‍याउन नसकिएको भए, नागरिक तहबाट युद्ध सुरु हुने जोखिम रहेको उनको भनाइ छ ।
ट्रम्पको ‘डिपार्टमेन्ट अफ गभर्मेन्ट इफिसियन्सी’ को प्रमुखमा मस्क नियुक्त
एजेन्सी
अमेरिकी राष्ट्रपतिमा निर्वाचित डोनाल्ड ट्रम्पले अर्बपति इलन मस्कलाई ‘डिपार्टमेन्ट अफ गभर्मेन्ट इफिसियन्सी’ को प्रमुखमा नियुक्त्त गरेका छन् । मस्कले भारतीय मूलका रिपब्लिकन नेता विवेक रामास्वामीसँगको सहकार्यमा सो विभाग सम्हाल्ने ट्रम्पले घोषणा गरेका छन् ।
कृषि बिमामा साना किसानलाई अनुदान बढी, ठूलालाई कम
कान्तिपुर संवाददाता
बाली तथा पशुधन बिमा गर्दा बिमा शुल्कमा साना किसानले बढी र ठूलाले कम अनुदान पाउने व्यवस्था सरकारले गरेको छ । यसअघि सबै प्रकारको बिमामा बिमा शुल्क (प्रिमियम) को ८० प्रतिशतसम्म अनुदान दिने व्यवस्था परिमार्जन गर्दै कृषि तथा पशुपन्छी विकास मन्त्रालयले नयाँ मापदण्ड बनाएको हो ।
कालीगण्डकी करिडोर कालोपत्रको तयारी